WAAR-دهۆك:
ترۆمبێلەکا مینرێژکری ئەڤرۆ ل لوبنانێ پەقی و سەرکردەیەکێ بزاڤا حەماس کرە ئارمانج و کوشتی بریندار ژی هەنە.
سوپایێ لوبنانێ د بەیانەکێ دا راگەھاند؛ ئەڤرۆ ترۆمبێلەکا مینرێژکری ل باژارێ سیدا ل باشۆرێ لوبنانێ پەقی و ئاشکەرا کر: ترۆمبێل یا ئەبۆ حەمزە حەمدان، سەرکردەیەکێ بزاڤا حەماسێ بو ، کو پشتی دەرگەھێ ترۆمبێلا خوە ڤەکری، ئەو ترۆمبێل پەقی و بۆ ئەگەرا برینداربوونا وی و ب لەز بەرەڤ نەخوشخانەیێ ڤە ھاتە ڤەگوھاستن.
میدیایێن لوبنانێ رادگەهینن، ئەبو حەمزە حەمدان هاتییە کوشتن، لێ بزاڤا حەماس کوشتنا وی رەت دکەن.
کەنالێ مەیادین یێ لوبنانی دیار کر: ھێزێن ئەمنی ھەر زوو بەرەڤ جھێ بوویەرێ ڤە چوون و دەڤەر دۆرپێج کر و تیمێن ئاگرڤەمراندنێ ژی کونترۆلا ئاگرێ ترۆمبێلێ کر.